Λούκα Τζορντάνο

Ο **Λούκα Τζορντάνο** (ιταλ.:**Luca Giordano**, 1634 – 1705) ήταν Ιταλός ζωγράφος του ύστερου Μπαρόκ.
## Βιογραφία
Γιος του ζωγράφου Αντόνιο Τζορντάνο, γεννήθηκε στη Νάπολη και περί το 1650 μαθήτευσε δίπλα στον Χοσέ ντε Ριμπέρα. Τα πρώτα του έργα ήταν έντονα επηρεασμένα από τον δάσκαλό του –σχεδόν ολόσωπες εικόνες φιλοσόφων, φανταστικές προσωπογραφίες ή χαρακτηριστικές μορφές.

Απέκτησε την προσωνυμία Luca fa presto (Λούκα, κάνε γρήγορα) λόγω της ταχύτητας με την οποία εκτελούσε τα έργα του και του μεγάλου όγκου της παραγωγής του. Επί πλέον, μπορούσε πολύ εύκολα να μιμηθεί άλλους ζωγράφους, ικανότητα που του χάρισε ακόμη μία προσωνυμία, αυτήν του Πρωτέα.

Εργάστηκε κυρίως στη Νάπολη αλλά ταξίδεψε στη Ρώμη και στη Βενετία και αφομοίωσε το μεγαλοπρεπές διακοσμητικό ύφος του Βερονέζε και τα ζωηρά συμπλέγματα του Πιέτρο ντα Κορτόνα. Τα χρώματά του είναι ζωηρά και ελκυστικά.

Το 1682-83 ο Λούκα βρέθηκε στη Φλωρεντία όπου εκτέλεσε σειρές νωπογραφιών στο παρεκκλήσι Κορσίνι της εκκλησίας Κάρμινε και στο Palazzo Medici-Riccardi, όπου ζωγράφισε τη δόξα των Μεδίκων εν μέσω αλληγορικών παραστάσεων και μυθολογικών θεμάτων.

Το 1692 πήγε στην Ισπανία ύστερα από πρόσκληση του Καρόλου Β΄. Έμεινε εκεί δέκα χρόνια και φιλοτέχνησε μεγάλης κλίμακας έργα στη Μαδρίτη, το Τολέδο και το Εσκοριάλ. Ζωγράφισε επίσης πολλούς πίνακες για την αυλή, ιδιώτες και εκκλησίες. Η επιτυχία του ήταν μεγάλη στην Ισπανία και ο βασιλιάς τον έκανε ιππότη (caballero).

Το 1702 ο Κάρολος Β΄ πέθανε και ο Τζορντάνο επέστρεψε στη Νάπολη. Τα έργα του αυτής της σύντομης περιόδου, περισσότερο ανάλαφρα, τον κατατάσσουν στους προπομπούς του Ροκοκό. Πέθανε στη Νάπολη το 1705.

Ο Τζορντάνο ήταν ιδιαίτερα γενναιόδωρος και βοηθούσε τους φτωχούς καλλιτέχνες. Έλεγε ότι καλός ζωγράφος είναι αυτός που αρέσει στο κοινό και ότι το κοινό ελκύεται περισσότερο από το χρώμα παρά από το σχέδιο. Ίσως οι αντιλήψεις του αυτές καθώς και η εξαιρετική του ευχέρεια και παραγωγή να προσέδωσαν την εντύπωση μιας επιπολαιότητας στο έργο του.


File:Luca_Giordano_-_Crates.jpg|*Ο φιλόσοφος Κράτης*, 1650, Ρώμη, Gallerie Nazionali di Arte Antica 
File:Luca_giordano,_madonna_del_rosario,_1657,_Q492.JPG|*Madonna del Rosario*, 1657, Νάπολη, Εθνικό Μουσείο Καποντιμόντε
File:Thales by Luca Giordano.jpg|*Δημόκριτος*, 1660, Αμβούργο, Kunsthalle
File:Prometheus_-_Luca_Giordano_(1660).jpg|*Προμηθέας*, 1660, Βουδαπέστη, Μουσείο Καλών Τεχνών
File:Crucifixion_of_St._Peter_by_Luca_Giordano_-_Accademia_-_Venice_2016_-_crop.jpg|*Η σταύρωση του Αγίου Πέτρου*, 1660, Βενετία, Πινακοθήκη της Ακαδημίας
File:Fa_Presto_-_St._Michael_-_Google_Art_Project.jpg|*Ο Αρχάγγελος Μιχαήλ καταβάλλει τον Σατανά*, 1663, Βερολίνο, Πινακοθήκη
File:La_Magdalena_penitente_(Luca_Giordano).jpg|* Μετανοούσα Μαγδαληνή*, 1660-65, Μαδρίτη, Μουσείο του Πράδο
File:Luca_Giordano_-_Marriage_at_Cana.jpg|*Ο γάμος εν Κανά*, 1663, Νάπολη, Εθνικό Μουσείο Καποντιμόντε 
File:Luca_Giordano_(Italian_(Neapolitan)_-_Allegory_of_Magnanimity_-_Google_Art_Project.jpg|*Αλληγορία της μεγαλοψυχίας*, 1670, Λος Άντζελες, Μουσείο Γκέτι
File:Luca_giordano,_ercole_e_onfale,_1670-75_ca.,_Q1482,_01.JPG|*Ηρακλής και Ομφάλη*, 1670-75, Νάπολη, Εθνικό Μουσείο Καποντιμόντε
File:Luca_giordano,_galatea_e_polifemo,_1674-75_ca.,_01.JPG|*Γαλάτεια και Πολύφημος*, 1675, Νάπολη, Εθνικό Μουσείο Καποντιμόντε
File:Luca_Giordano_-_The_Rape_of_Europa_-_WGA9005.jpg|*Η αρπαγή της Ευρώπης*, 1675-77, Αγία Πετρούπολη, Ερμιτάζ
File:Luca_giordano_e_bottega,_trionfo_di_galatea,_1680-85_ca..JPG|*Ο Θρίαμβος της Γαλάτειας*, 1680-85, Φλωρεντία, Ουφίτσι
File:La_mort_de_seneque.jpg|*Ο θάνατος του Σενέκα*, 1684, Παρίσι, Μουσείο του Λούβρου
File:Luca_giordano,_perseo_taglia_la_testa_a_medusa,_Q1822.JPG|*Ο Περσέας αποκεφαλίζει τη Μέδουσα*, Νάπολη, Εθνικό Μουσείο Καποντιμόντε
File:Luca_Giordano_010.jpg|*Η δημιουργία του ανθρώπου*, νωπογραφία, 1684-1686, Φλωρεντία, Palazzo Medici-Riccardi
File:Luca_Giordano_023.jpg|*Οι Μέδικοι θριαμβευτές στον Όλυμπο*, νωπογραφία, 1684-1686, Φλωρεντία, Palazzo Medici-Riccardi 
File:Adorazione_dei_Pastori.JPG|* Η προσκύνηση των ποιμένων*, 1688, Παρίσι, Μουσείο του Λούβρου
File:Trionfo_di_Giuditta_-_Luca_Giordano.jpg|*Ο θρίαμβος της Ιουδήθ*, νωπογραφία, 1703, Νάπολη, Certosa di San Martino
File:'Battle_of_Lapiths_and_Centaurs'_by_Luca_Giordano,_The_Hermitage.JPG|*Μάχη των Λαπιθών και των Κενταύρων*, Αγία Πετρούπολη, Ερμιτάζ


## Παραπομπές


Κατηγορία:Ιταλοί ζωγράφοι του 17ου αιώνα
Κατηγορία:Αυλικοί ζωγράφοι
Κατηγορία:Ζωγράφοι του Μπαρόκ